[{"text_idx": "#000000", "text": "TEJO ree eventos rete \u2013 IJK plu malcertas"}, {"text_idx": "#000001", "text": "TEJO anoncas novan retan renkontig\u0302on, kiu okazos komence de aprilo. La sorto de la c\u0302i-jara IJK, kiu lau\u0306plane devus okazi en la c\u0302efurbo de Ukrainio, dau\u0306re malcertas."}, {"text_idx": "#000002", "text": "Pro la pandemio, oni devas nuligi preskau\u0306 c\u0302iujn fizikajn renkontig\u0302ojn en Esperantujo kaj translokig\u0302i al la interreto. Kadre de tio, TEJO anoncas novan renkontig\u0302on kun la nomo \u201dRetoso\u201d. G\u0302i estas la unua TEJO-renkontig\u0302o planita specife por la reto. La evento okazos inter la 2-a kaj 5-a de aprilo, kaj partopreno estos senpaga por TEJO-membroj. Por nemembroj la prezo estos 15 eu\u0306roj. La celgrupo estas junuloj, sed sen ag\u0302limo."}, {"text_idx": "#000003", "text": "La c\u0302eforganizanto, Antonia Montaro, klarigas la celon de la renkontig\u0302o:"}, {"text_idx": "#000004", "text": "\u2013 Malkiel reta IJK, reta JES kaj la Virtuala Kongreso, g\u0302i ne imitos c\u0302eestan renkontig\u0302on. La celo estas montri ke retaj eventoj estas ne nur anstatau\u0306o, sed io ripetinda kun au\u0306 sen pandemio. Reta evento havas la potencialon atingi multe pli da esperantistoj en pli da lokoj, kaj la teamo de Retoso celas esplori tiun potencialon."}, {"text_idx": "#000005", "text": "La renkontig\u0302o uzos la saman platformon kiel por la reta IJK. La programo ankorau\u0306 ne estas plene preta, sed Antonia diras ke g\u0302i estos diversa:"}, {"text_idx": "#000006", "text": "\u2013 Mi povas promesi koncertojn, prelegojn, ludojn kaj temajn babilc\u0302ambrojn. En junulaj eventoj c\u0302iam aperas spontanea programo, kaj ni volas instigi al tio. Mi forte kredas ke se sufic\u0302e da homoj el diversaj lokoj venos, la programo estos bonega iel ajn."}, {"text_idx": "#000007", "text": "La espero lau\u0306 s\u0302i estas, ke Retoso ig\u0302os dau\u0306ra parto de Esperantujo:"}, {"text_idx": "#000008", "text": "\u2013 La ambicio estas ke g\u0302i okazu almenau\u0306 unu fojon c\u0302iun jaron. Ni volas ke grandaj retaj eventoj farig\u0302u natura parto de nia komunumo."}, {"text_idx": "#000009", "text": "Granda deziro kaj defio por la evento estas ke g\u0302i estu tutmonda kaj ke esperantistoj c\u0302ie en la mondo partoprenu. La organizanta teamo enhavas homojn de Ameriko, Eu\u0306ropo kaj Azio. La teamo strebas logi homojn c\u0302e la periferioj de Esperantujo, kiuj kutime ne povas partopreni renkontig\u0302ojn. Ili planas la programon por ke g\u0302i estu spertebla por homoj en c\u0302iu horzono."}, {"text_idx": "#000011", "text": "\u2013 TEJO fokusig\u0302as pli al retaj renkontig\u0302oj. Ni ne forgesas la fizikajn eventojn, sed ni vere lernis kiom malfacilas atingi tutmondecon kiam oni devas vojag\u0302i, c\u0302ar multaj ne povas tion fari. Aldone, la situacio ankorau\u0306 estas riska sanrilate, tiel oni povas esti proksima al aliaj Esperantistoj malgrau\u0306 la distanco. Ankau\u0306 en aliaj kampoj TEJO pli agas rete ol antau\u0306e \u2013 multaj eventoj, prelegoj, kunsidoj nun okazas rete, kaj tio estas modelo por estonta agado."}, {"text_idx": "#000014", "text": "La retejo de Retoso 2021"}, {"text_idx": "#000015", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000016", "text": "Cent jaroj da esperoj pri nova mondo"}, {"text_idx": "#000019", "text": "Eble minusas ankau\u0306 tiuj, kiuj volas resti hejme por ne kapti viruson dum la diboc\u0302aj noktoj de IJK, se g\u0302i okazus c\u0302eeste. Tio ne signifas ke hejme ili faras nenion por Esperanto."}, {"text_idx": "#000022", "text": "Virtualaj\u0302oj en la nuntempa mondo ofte valoras ne mapli, ol objektoj palpeblaj."}, {"text_idx": "#000023", "text": "\u201cdiboc\u0302aj noktoj de IJK ?\u201d Supozeble ironio. La juna generacio fieras, ke ili trinkas teon kaj teoriumas pri genroj kaj evitas sekson."}, {"text_idx": "#000024", "text": "s\u0302ajnas ke ili (tiuj, kiuj volas resti hejme por ne kapti viruson) komensis timig\u0302i de la viruso kelkdek jarojn antau\u0306 samtempe kun ekesperantig\u0302o ilia :)"}, {"text_idx": "#000029", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]